ব্যভিচারী ও ব্যভিচারিনীর শাস্তি :  মিরাজ শরীফ-এর রাতে হযরত রসূলে পাক ছল্লাল্লাহু আলাইহি ওয়া সাল্লাম  তিনি একটি দলকে দেখলেন, তাদের সামনে একটি পাতিলে পাকানো গোশত রয়েছে এবং অপর একটি পাতিলে কাঁচা ও দুর্গন্ধযুক্ত গোশত রয়েছে। সে লোকেরা পাকানো গোশত বর্জন করে কাঁচা ও দুর্গন্ধযুক্ত গোশত খাচ্ছে। হযরত রসূলে পাক ছল্লাল্লাহু আলাইহি ওয়া সাল্লাম তিনি তাদের সম্পর্কে জিজ্ঞাসা করলে হযরত জিবরীল আলাইহিস সালাম তিনি বললেন, এরা আপনার উম্মতের সে সব পুরুষ যারা পূণ্যবতী স্ত্রী থাকা সত্ত্বেও কোন দুশ্চরিত্রা ও ব্যভিচারিনী মহিলার সাথে রাত যাপন করে ও সকাল পর্যন্ত তার নিকটই কাটায়। আর আপনার উম্মতের সে সব মহিলা, যারা পূণ্যবান স্বামী  ত্যাগ করে কোন দুশ্চরিত্র ও ব্যভিচারী পুরুষের সাথে রাত যাপন করে। নাউযুবিল্লাহ!